Diari Oficial de la Generalitat Valenciana


Sumari del DOGV 6266, del 13-05-2010 (2010/5421)

ORDE 35/2010, de 7 de maig, de la Conselleria d'Educació, per la qual es determina el crèdit que ha de finançar les ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de les corporacions locals, per a l'exercici econòmic 2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6266

Data del DOGV
:   13-05-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/5421


Data del document
:   07-05-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * suport econòmic
    * administració local
    * centre d'ensenyament
    * educació especial
    * ensenyament privat
    * ajuda pública

ORDE 35/2010, de 7 de maig, de la Conselleria d'Educació, per la qual es determina el crèdit que ha de finançar les ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de les corporacions locals, per a l'exercici econòmic 2010. [2010/5421]  
La convocatòria de les ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de les corporacions locals, per a l'exercici econòmic 2010, regulades en l'Orde de 29 de desembre de 2009 (DOCV núm. 6.194, de 28 de gener de 2010), va ser realitzada segons el que disposa l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de gasto, per la qual cosa el finançament de les dites ajudes va quedar condicionada a l'existència de crèdit adequat i suficient per a atendre-les en la Llei de Pressupostos de la Generalitat per a l'exercici 2010.  
Una vegada aprovada la Llei 13/2009, de 29 de desembre, de Pressupostos de la Generalitat (DOCV núm. 6176, de 31 de desembre) per a l'exercici 2010 i d'acord amb el que establix l'article 47.11 del Decret Legislatiu de 26 de juny de 1991, pel qual s'aprova el Text refós de la Llei d'Hisenda Pública de la Generalitat, cal fer publicitat del crèdit aprovat per l'esmentada Llei de Pressupostos, destinat a finançar les ajudes regulades en l'Orde de la Conselleria d'Educació, de 29 de desembre de 2009, l'import de les quals s'ha incrementat respecte del previst en esta.  
En virtut de les atribucions que em conferix l'article 47.3 del Decret Legislatiu de 26 de juny de 1991, pel qual s'aprova el Text refós de la Llei d'Hisenda Pública de la Generalitat, vista la proposta del director general d'Ordenació i Centres Docents de data 21 d'abril de 2010 i de conformitat amb esta,  
ORDENE  
Primer. Determinació del crèdit  
D'acord amb allò que s'ha establit per la Llei 13/2009, de 29 de desembre, de Pressupostos de la Generalitat per a l'exercici 2010, la convocatòria de les ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals, per a l'exercici econòmic 2010, regulades en l'Orde de 29 de desembre de 2009, es finançaran amb càrrec a la línia de subvenció T1572000 del capítol IV de la secció, servici, centre gestor i programa 04.46.52.477.35, d'Educació Primària, per un import global d'1.971.000 euros.  
Segon.  
Esta orde produirà els seus efectes a partir de l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present orde, que posa fi a la via administrativa, pot ser recorreguda pels interessats, potestativament en reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, en el termini d'un mes a comptar de l'endemà de ser publicada.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada o a partir de l'endemà en què es notifique la resolució expressa del recurs de reposició o en què este ha d'entendre's presumptament desestimat.   
València, 7 de maig de 2010  
El conseller d'Educació,  
ALEJANDRO FONT DE MORA TURÓN